open-index/open-wikipedia-markdown huggingface dataset:
Telčas

**Telčas** () – miestas pietinėje Čekijoje, Vysočinos krašte, 25 km į pietvakarius nuo Jihlavos. Lemtingos permainos įvyko 1530 m., kai miestą nuniokojo gaisras. Zacharijus, Moravijos valdytojas, pasamdė įtalų statybos meistrus ir architektus, kad šie atstatytų pilį. Galiausiai amatininkai beveik visus namus perstatė renesanso stiliumi, suteikdami miestui architektūrinės harmonijos bruožų, kuriuo išliko iki šiol.

Miestas žymus savo architektūriniu paveldu: XIV a. pilis ir parkas, Zacharijo aikštė, XIII-XIV a. miesto sienos liekanos, XIII a. romaninė Šv. Dvasios bažnyčia, 1718 m. Šv. Trejybės kolona, rotušė, XIV a. Šv. Jokūbo bažnyčia (XV a. perstatyta), 1669 m. Kristaus Vardo bažnyčia ir jėzuitų vienuolynas, XVI-XVII a. barokinė Šv. Onos bažnyčia ir kt. Telčo senamiestis 1992 m. įtrauktas į UNESCO pasaulio paveldo sąrašą.

## Istorija
Manoma, kad miestas pradėjo kurtis 1099 m., kuomet markgrafas Otas čia pastatė romaninį laikrodžio bokštą. Telčas (tiksliau, jo pilis) minimas šaltiniuose nuo 1333 m.

## Galerija

Image:Telč, čp 46, 47 a 84.JPG|Senamiesčio architektūra
Image:Zachariáše z Hradce Square, Telč, Moravia, Czech Republic - 20060930-01.jpg|Zacharijo aikštė ir Kristaus Vardo bažnyčia
Image:Telč Castle 03.jpg|Telčo pilis
File:Telč Holy Spirit Church 01.jpg|Šv. Dvasios bažnyčia
Baras (Ukraina)

**Baras** () – miestas Ukrainoje, Vinycios srityje, prie Rivo upės, 68 km į pietvakarius nuo Vinycios. Rajono centras. 7 km nuo miesto yra Baro geležinkelio stotis prie Vinycios–Odesos linijos. Mašinų gamybos, maisto (cukraus, konservų) pramonė. Bare yra 1616 m. įkurtas karmeličių vienuolynas, pilies liekanos, Michailo Kociubinskio namas.

## Istorija

Gyvenvietė (Rovo vardu) šaltiniuose minima nuo 1425 m. Čia XVI a. karalienės Bonos Sforcos nurodymu pastatyta pilis, pradėjo kurtis Baro miestas. 1540 m. jam suteiktos miesto teisės. Pilis daug kartų nesėkmingai buvo puolama, bet galiausiai 1648 m. ją užėmė Bogdanas Chmelnyckis. 1672 m. miestą užėmė Osmanai, o 1674 m. atkovojo lenkai. Vėliau miestas nuolat buvo užimamas tai turkų, tai lenkų. 1768 m. mieste sudaryta žymioji Baro konfederacija. 1795 m. Baras tapo Rusijos dalimi.


Image:Костел св. Анны (г.Бар).JPG|Šv. Onos katalikų bažnyčia
Image:Кармелітський монастир - Покровська церква з келіями 02.JPG|Karmeličių vienuolynas
Image:Успенська церква (м. Бар).JPG|Uspenskio cerkvė


## Šaltiniai
Barabinskas

**Barabinskas** () – miestas Rusijoje, Novosibirsko srityje, Barabos stepėje, kairiajame Omės krante, 315 km į vakarus nuo Novosibirsko. Rajono centras. Stotis prie Transsibiro geležinkelio, kelias ir geležinkelio atšaka į Kuibyševą. Statybinių medžiagų, maisto (pieno, mėsos, žuvies), metalo apdirbimo pramonė. Yra lokomotyvų remonto depas.

## Istorija

Barabinskas įkurtas 1893 m., nutiesus Transsibiro geležinkelį. Miesto statusas suteiktas 1917 m.

## Šaltiniai
Redirected

**Redirected / Už Lietuvą!** – lietuvių ir britų kūrybos juodoji veiksmo komedija, kino teatruose pasirodžiusi 2014 m. sausio 10 d. Filmo režisierius – Emilis Vėlyvis. Iki 2013 m. balandžio mėnesio filmo darbinis pavadinimas buvo „Flight Redirected“.

## Siužetas

Filme „Redirected / Už Lietuvą!“ pasakojama apie keturis draugus – Maiklą, Džoną, Beną ir Timą, kurie, ieškodami prieglobsčio egzotiškoje Azijoje, netikėtai patenka į Lietuvą ir stačia galva pasineria į visas mūsų turimas „lietuviškas grožybes“. Mėgindami išnešti sveiką kailį, vyrai atranda nuostabią šalį, kur purvas, skurdas, girtuoklystė ir alkoholio kontrabanda žavingai dera su nuostabia gamta bei tikrais, nuoširdžiais, civilizacijos nesugadintais žmonių tarpusavio santykiais.
 
Filmas atskleidžia kitokį, netikėtą ir savotiškai žavingą neparadinės Lietuvos vaizdą – satyrinį, šaržuotą ir kiek iškreiptą šiuolaikinės visuomenės bei jos aktualijų atspindį.

## Aktoriai
Filme „Redirected / Už Lietuvą!“ skirtingus vaidmenis iš viso atliko per 50 aktorių iš Lietuvos, D. Britanijos, JAV, Latvijos, Rusijos bei Australijos. Pagrindiniai aktoriai:

* Vinnie Jones – *Golden Pole*
* Scot Williams – *Michael*
* Gil Darnell – *Johnny*
* Oliver Jackson – *Tim*
* Antony Strachan – *Ben*
* Artur Smolyaninov – *Doncius*
* Vytautas Šapranauskas – *Algis*
* Kęstutis Jakštas – *policijos pareigūnas #2*
* Mindaugas Papinigis – *Vova*
* Rafailas Karpis – *Antanas*
* Andrius Žiurauskas – *Staska*
* Monika Vaičiulytė – *Simona*
* Daiva Jovaišienė – *Sandra*

## Kūrybinė grupė
* Režisierius – Emilis Vėlyvis
* Scenarijus – Emilis Vėlyvis, Jonas Banys
* Prodiuseriai – Asta Liukaityte, Daiva Jovaišienė, Donatas Šimukauskas,  Andrius Paulavičius

## Tarptautinis platinimas
Filmas REDIRECTED išplatintas daugiau kaip 100 pasaulio valstybių skirtingais formatais.

## Rėmėjai
Filmą „Redirected / Už Lietuvą!“ finansavo Lietuvos kino centras bei privatūs rėmėjai ir investuotuojai: Birštono mineraliniai vandenys, Lietuvos geležinkeliai, AB Stumbras, Švyturys, Unibet, Crowne Plaza, Wizzair ir kiti.

## Nuorodos
* RedirectedMovie.com  – filmo svetainė
* Redirected tinklalapyje IMDb.com
Barakaldas

**Barakaldas** (, ) – miestas Ispanijos šiaurėje, Baskų krašte, Biskajos provincijoje; Bilbao pramoninis priemiestis, įsikūręs prie Bilbao estuarijos. Su Bilbao miestą jungia greitkelis, metro linija. Yra Bilbao parodų rūmai, maisto, plieno, tekstilės pramonės įmonės.

## Istorija

Barakaldas iškilo XIX a. pab.–XX a. pr., kuomet miestas tapo juodosios metalurgijos, mašinų gamybos, chemijos, medienos apdirbimo pramonės centru. XX a. pab. daugelis sunkiosios pramonės įmonių užsidarė.

## Galerija

Image:Barakaldo sasiburu moldatua.jpg|Miesto panorama
Image:Torre del BEC.jpg|Bilbao parodų rūmai
Image:Santa Teresa Baraka.jpg|Šv. Teresės bažnyčia


## Šaltiniai
LKBL 1995–1996 m. sezonas

**[[RKL|LKBL]] 1995–1996 metų sezonas** – 2-as lygos sezonas, kuriame dalyvavo 14 klubų. Čempionate nugalėjo **[[Kaišiadorių Baltija|Kaišiadorių „Baltija“]]**.

## Reguliarusis sezonas
### Pirmasis etapas

### Antrasis etapas

## Atkrintamosios varžybos
### Finalo Ketvertas

## Nuorodos
Litomišlas

**Litomišlas** () – miestas vidurio–rytų Čekijoje, Pardubicių krašte, 136 km į rytus nuo Prahos.

Miestas žymus 1568–1581 m. pastatyta Litomyšlo pilimi. Ji laikoma vienu puikiausių renesanso architektūros pavyzdžių Vidurio ir Rytų Europoje. Gausiai dekoruota sgrafito technika. Pilis 1999 m. įtraukta į UNESCO pasaulio paveldo sąrašą. Taip pat mieste yra keletas XVI-XVIII a. daugiausia barokinės architektūros bažnyčių, teatras, muziejus, rotušė, parkas su paviljonais. Litomyšlyje 1824 m. gimė žymus čekų kompozitorius Bedržichas Smetana. Dabar jo gimtajame name veikia muziejus.

## Istorija

Gyvenvietė įkurta X a., buvusios slavų tvirtovės vietoje. 1259 m. suteiktos miesto teisės. 1344 m. Litomišlas tapo vyskupystės centru, bet per husitų karus katalikai iš miesto pasitraukė.

## Galerija

Litomyšl (Leitomischl) chateau - by Pudelek.jpg|Pilis
Zámek Litomyšl, nádvoří 9362.JPG|Pilies elementas
Litomyšl, klášterní zahrady z kostelnívěže.JPG|Senamiestis
Litomysl Cathedral.JPG|Katedra
Baranagaras

**Baranagaras** ( – „didelis miestas“) – miestas Indijoje, Vakarų Bengalijoje; Kolkatos priemiestis. Miestas įsikūręs prie Hugli upės ir yra vienas tankiausiai gyvenamų miestų pasaulyje. Yra geležinkelio stotis. Mašinų gamybos, džiuto, chemijos pramonė. Gretimoje Dakšinešvaro gyvenvietėje yra deivės Kali šventykla.

## Istorija

1676 m. britai Baranagare įkūrė kiaulininkystės įmonę. Vėliau miestas suklestėjo kaip džiuto eksporto ir maišų gamybos centras.

## Šaltiniai
Valticė

**Valticė** () – miestas Čekijos pietryčiuose, Pietų Moravijos krašte, netoli Austrijos sienos, 265 km nuo Prahos. Miesto įžymybė yra barokinė Valticės pilis, XVIII a. suprojektuota italų architekto Domenico Martinelli. Pilį supa angliškas parkas su Dianos šventykla ir neoklasicistiniais statiniais. Valticės pilis su gretima Lednicės pilimi 1996 m. įtraukta į UNESCO pasaulio paveldo sąrašą.

## Istorija

Gyvenvietė nuo seno priklausė Austrijai ir buvo vadinama ***Feldšbergu*** (). Pilis valdyta Lichtenšteinų karališkosios šeimos. 1919 m. miestelį užėmė Čekoslovakija, daugiausia dėl to, kad visas Znojmo–Bržeclavo geležinkelis būtų šalies teritorijoje.

## Galerija

Image:Zámek Valtice.JPG|Valticės pilis
Image:Radnice (Valtice).JPG|Rotušė
Image:Chrám Diany - Rendez-vous 05.jpg|Dianos šventykla
Barvinkovė

**Barvinkovė** () arba ***Barvenkovas*** () – miestas Ukrainos rytuose, Charkovo srityje, prie Suchij Torecio upės, į vakarus nuo Slaviansko. Rajono centras. Geležinkelio stotis prie Poltavos–Donecko linijos. Mašinų gamybos pramonė. Veikia krašto muziejus.

## Istorija

Barvinkovė rašytiniuose šaltiniuose minima nuo 1653 m. Čia 1708 m. buvo susitikę caras Petras I ir kazokų vadas Ivanas Mazepa. Kitais metais miestas sugriautas rusų. 1734 m. gyvenvietė atsikūrė. 1869 m. pro gyvenvietę nutiestas geležinkelis. Miesto statusas suteiktas 1938 m.

## Šaltiniai
Troskų pilis

**Troskų pilis** () – pilis, kurios griuvėsiai yra apie 10 km į pietus nuo Semilų (Libereco kraštas, Čekija). Tai viena žinomiausių Čekijos pilių, pastatyta ant dviejų bazaltinių vulkaninių kamščių viršūnių. Ant žemesnės viršūnės (47 m) stovi dviejų aukštų statinys, vadinamas *Baba* ('senė, boba'), o ant aukštesniosios (57 m) – keturių aukštų statinys, vadinamas *Panna* ('Mergaitė'). Ši pilis yra vienas traukos objektų krašte, kuris vadinasi Čekijos Rojus.

## Istorija

Pilį XIV a. antroje pusėje pastatė Čenekas Vartenbergas. Buvo pastatyti du bokštai, po vieną ant kiekvienos viršūnės. Tarp bokštų buvo pastatyti gyvenamieji ir ūkiniai pastatai. Pastatų kompleksą gynė trys gynybinių sienų žiedai.

Po Čeneko mirties pilies savininku tapo karalius Vaclavas IV, iš kurio pilį įsigijo Ota Bergovas. Nors Ota Jaunesnysis Troskietis buvo karštas katalikas, tačiau jis surengė vienuolyno Opatovicėse antpuolį. Iš vienuolyno pagrobė garsias jo vertybes, kurias, pagal pasakojimus, paslėpė Troskų pilyje. Mano, kad slėptuvė buvo kamera rūsyje, kurią užvožė didžiuliu akmens luitu. To luito niekas negalėjo pakelti, o vėliau jį uždengė akmenų nuobiros, ir lobis liko nebeprieinamas.

Husitų karų metu Troskų pilis buvo prokatalikiškų jėgų centras. Manoma, kad Troskų pilies niekada nebuvo užėmę nei husitai, nei kiti priešai.
1424 m. pilį buvo apsiautę taboritai, vadovaujami Jano Kraloveco. 1428 m. pilis po didelio gaisro sugriuvo.

1438 m. pilyje įsikūrė riteris plėšikas Kryštofas Šofas iš Helfenburgo bei jo kompanionas Švejkaras, plėšę aplinkinių vietovių gyventojus. Vėliau dviejų Lužicos Lygos miestų – Zhorželeco (dabar Gerlicas Vokietijoje) ir Žitavio (dabar Citau Vokietijoje), – gyventojai susivienijo, kad juos sugautų.

1444 m. Troskų pilį savo rezidencija padarė Margareta Bergova, buvusio savininko Otos Bergovo našlė. 1468–1497 m. pilies savininku buvo Vilhelmas fon Hasenburgas. Po jo pilies savininkai buvo dar kelios kilmingųjų giminės. 1648 m., Trisdešimtmečio karo metu, Imperatoriškoji armija pilį visiškai sudegino, liko tik griuvėsiai.

XIX a. vėl imta domėtis pilimi. Buvo nutarta įrengti laiptus, vedančius prie Panos bokšto. 1841–1843 m. buvo pradėti darbai, kurie liko nepabaigti.

## Kalbinės sąsajos
Žodis trosky reiškia čekų kalboje griuvėsiai. 

## Nuorodos
Barguzino dubuma

**Barguzino dubuma** () – tarpukalnių dubuma Rusijoje, Užbaikalėje, Buriatijoje, tarp Barguzino ir Ikato kalnagūbrių. Ilgis apie 200 km, plotis – 35 km. Būdingas aukštis iki 600 m. Dubuma teka Barguzino upė. Plyti varpinių–įvairiažolių stepių plotai (daugiausia sukultūrinti), yra beržų ir pušų–maumedžių miškų. Vietomis yra smėlynų.

## Šaltiniai
Barguzino kalnagūbris

**Barguzino kalnagūbris** () – kalnagūbris Rusijoje, Užbaikalėje, Buriatijos teritorijoje. Nusidriekęs 280 km šiaurės rytų–pietvakarių kryptimi lygiagrečiai rytiniam Baikalo ežero krantui. Aukštis – iki 2840 m. Rytuose leidžiasi į Barguzino dubumą, kuri skiria nuo Ikato kalnagūbrio. Kalnai sudaryti iš granito ir kristalinių uolienų.

Vakariniame šlaite auga pušų ir maumedžių bei tamsioji eglių taiga, rytiniame – maumedžių miškai. Yra mineralinių versmių.

## Šaltiniai
Barguzino rezervatas

**Barguzino rezervatas** () – saugoma teritorija Rusijoje, Užbaikalės geografiniame regione, Buriatijos teritorijoje. Apima vakarinį Barguzino kalnagūbrio šlaitą ir rytinę Baikalo ežero pakrantę. Plotas – 374 322 ha. Rezervatas įsteigtas 1916 m. visų pirma siekiant apsaugoti sabalų populiaciją. Tai seniausias rezervatas visoje Rusijoje, vienintelis, įkurtas dar prieš Spalio revoliuciją.

Apie 15 tūkst. ha rezervato teritorijos sudaro Baikalo ežero akvatorija. Kitą dalį sudaro taiga apaugę kalnagūbrio šlaitai. Į sudėtį įeina Losių ir Karasų ežerai. Teritorijoje sutinkami briedžiai, muskusinės kabargos, rudieji lokiai, baltieji kiškiai, kirstukai, švilpikai, sabalai (apie 20-30 individų) ir kt. (iš viso 41 žinduolių rūšis). Taip pat yra juodųjų gandrų, kurtinių, Baikalo akvatorijoje – Baikalo omulių, sykų, eršketų, taimenių, lenokų ir kt.; yra nerpų gulyklos. Trykšta mineralinės versmės.

Barguzino rezervatas 1996 m. įtrauktas į UNESCO biosferos rezervatų sąrašą. Istoriškai rezervato administracija buvo Davšos kaime, bet dabar perkelta į Nižneangarską.

## Šaltiniai
Davša

**Davša** () – gyvenvietė Rusijoje, Buriatijoje, Severobaikalsko rajone, Baikalo ežero (Davšos užutėkio) pakrantėje, prie Davšos upės žiočių. Iš rytų apsupta Barguzino kalnagūbrio. Yra prieplauka, lėktuvų pakilimo takas. Veikia meteorologinė stotis, gamtos muziejus. Trykšta mineralinės versmės. Iki 1999 m. Davšoje buvo Barguzino draustinio administracija.

## Istorija
 
Gyvenvietė įkurta 1948 m., perkėlus rezervato administraciją iš Sosnovkos užutėkio į evenkų stovyklavietę. Pavadinimas evenkų kalba reiškia „pievą“.


Image:Davsha.jpg|Panorama nuo Nemniandos kyšulio
Image:Geothermal spring Davsha.jpg|Mineralinių versmių maudykla
Nižneangarskas

**Nižneangarskas** (, ) – miesto tipo gyvenvietė Rusijoje, šiaurės vakarų Buriatijoje, ties šiaurine Baikalo ežero pakrante, prie Kičeros upės žiočių (į vakarus nuo Aukštutinės Angaros žiočių), 23 km į šiaurės rytus nuo Severobaikalsko. Yra prieplauka, aerodromas, geležinkelio stotis prie Baikalo–Amūro magistralės. Veikia Barguzino draustinio administracija, Dievo Motinos Ikonos cerkvė.

## Istorija

Gyvenvietė susikūrė iš 1643 m. rusų įkurtos žiemavietės evenkų žemėse. 1646 m. pastatytas ostrogas. Klestėjo prekyba sabalų kailiais. Nižneangarskas išaugo 1978 m. statant Baikalo–Amūro magistralę.
Ještedo televizijos bokštas

**Ještedo televizijos bokštas** – 94 metrų aukščio gelžbetoninis TV bokštas, pastatytas Ještedo kalno viršūnėje, netoli Libereco miesto (Čekija).

1963–1968 m. pastatyto bokšto forma yra hiperboloidinė. Bokšto architektas buvo Karelas Hubačekas (*Karel Hubáček*). Tokia bokšto forma buvo parinkta todėl, kad ji natūraliai pratęsia kalno siluetą ir turi gerai atlaikyti klimatines sąlygas kalno viršūnėje. 

Apatinėje bokšto dalyje yra viešbutis ir bokšto restoranas. Bokštas yra vienas svarbiųjų Libereco miesto traukos centrų kaip vieta, iš kurios matyti didelė dalis Bohemijos ir Vokietijos bei Lenkijos teritorijos. 


File:Jested.jpg|Ještedas su TV bokštu
File:Ještěd tower in fog at September 2011 in Liberec, Liberec District.jpg|Bokštas rūke
File:Ještěd, věž, veranda.jpg|Bokšto viešbučio įėjimas
File:Steps in Ještěd restaurant in Liberec, Liberec District.jpg|Laiptai į Ještedo bokšto restoraną
File:Interior of Ještěd Restaurant in Liberec, Liberec District.jpg|Ještedo bokšto restorano vidus


## Nuorodos
Bardhamanas

**Bardhamanas** () – miestas Indijoje, Vakarų Bengalijoje, ~100 km į šiaurės vakarus nuo Kolkatos, prie Damodaro upės. Rajono centras. Pro miestą eina plentas NH-2 („Didysis ratų kelias“) ir Rytų geležinkelis. Prekybinis centras (žemės ūkio produkcija). Maisto, mašinų gamybos pramonė. Veikia 1960 m. įkurtas universitetas. Yra Sarvamangalos šventykla, vicekaraliaus George Curzon vartai, maharadžos Golapbago rūmai ir sodai, 1788 m. pastatyta 108 Šivų šventykla (su 108 lingamais), sufijų piro Bahramo ir Šero Afghano kapavietės, planetariumas, mokslo muziejus.

## Istorija

Bardhamanas rašytiniuose šaltiniuose minimas nuo VI a. Britų laikais vadintas ***Burdvanu*** (), 1657 m. tapo vietinės kunigaikštystės centru. 1855 m. miestą pasiekė geležinkelis.


Image:Sarbamangala temple.jpg|Sarvamangalos šventykla
Image:Pir baharam.jpg|Pir Baharamo mauzoliejus
Image:Curzon Gate.jpg|Kursono vartai


## Šaltiniai
Ještedas

**Ještedas** (; ) – aukščiausias Ještedo-Kozakovo kalvagūbrio (Čekija) kalnas, esantis netoli Libereco. Nuo viršūnės matyti Vokietija ir Lenkija. Ties kalnu rytuose yra Libereco miesto rajonas *Horní Hanychov*.

Kalno viršūnėje yra Ještedo televizijos bokštas, viešbutis ir restoranas, kuriuos suprojektavo Karelas Hubačekas (*Karel Hubáček*). Juos pasiekti galima keliu arba lyniniu keltuvu (Ještedo oro tramvajus). Kalne yra slidinėjimo kurortas.

## Istorija
Kalno pavadinimo kilmė nežinoma. Vienas spėjimų yra, kad jis galbūt reiškia 'Uosių kalnas', nes uosiai anksčiau buvo šiame regione vyraujantys medžiai. Čekiškas kalno vardas *Ještěd* pirmą kartą užrašytas 1545 m. kaip *Jesstied* (*pod horou Jesstiedem*). Vokiškas vardo variantas *Jeschke* pirmą kartą šaltiniuose paminėtas 1565 m.

Dar nuo 1838 m. kalno viršūnę žymi akmeninis obeliskas, tebestovintis ir dabar. Pirmas pastatas kalno viršūnėje pastatytas 1844 m.

XIX a. 7-tą dešimtmetį kalno viršūnėje buvo pastatyta matavimo stotis, nes kalnas buvo naudotas kaip vienas punktų Karališkojoje Saksonijos trianguliacijos sistemoje.

1906 m. kalne pastatytas viešbutis. 1933 m. į kalną ėmė vežti Horní Hanychovo lyninis keltuvas.

1940 m. rugpjūčio 23 d., apie vidurnaktį, į kalną netoli viršūnės rėžėsi vokiečių bombonešis Heinkel He 111 iš 26-osios (Liūtų) eskadrilės (), besibazavusios Liuneburge (Vokietija). Krisdamas lėktuvus šlaite augusiame miške išlaužė juostą medžių. Avarijos metu žuvo 4 įgulos nariai.

1963 m. senasis kalno viešbutis sudegė.

1966–1973 m. buvo pastatytas futuristiškos išvaizdos viešbutis su 100 m aukščio televizijos bokštu, kuriuos suprojektavo architektas Karelas Hubačekas. Už šį projektą Hubačekas gavo *Auguste Perret* premiją. Modernus pastatas naudojamas kaip apžvalgos bokštas, televizijos siųstuvo antena, viešbutis ir restoranas.

2009 m. Ještede vyko FIS Šiaurės slidinėjimo pasaulio čempionatas (*FIS Nordic World Ski Championships 2009*)


Image:Ještěd, horní stanice lanové dráhy.jpg|Libereco vaizdas nuo kalno
File:Ještěd, vyhlídková terasa.jpg|Apžvalgos aikštelė į vakarus nuo bokšto
File:Inverze v Liberci 003.jpg|Kalno viršūnė iš lėktuvo
File:Měsíc nad Ještědem 2011-03-21 001.jpg|Mėnulis virš Ještedo


## Nuorodos
Bareli

**Bareli** () arba ***Bareili*** () – miestas Indijoje, Utar Pradešo valstijoje, prie Ramgangos upės, 250 km į rytus nuo Naujojo Delio. Rajono centras. Transporto mazgas (svarbi geležinkelių sankirta, eina Delio–Laknau plentas). Cukraus, medvilnės, trikotažo pramonė, sintetinio kaučiuko gamykla. Veikia 1975 m. įkurtas universitetas, pramogų parkas, hindų, sikhų šventyklos, bažnyčios, mečetės.

## Istorija

Bareli įkurtas 1537 m. radžjputo Basdeo.

## Šaltiniai
Barelis

: *Apie miestą Indijoje, žr. [[Bareli]].*

**Barelis** (nuo  – 'statinė') – iš JAV kilęs tūrio matavimo vienetas.

Barelį sudaro 42 galonai arba 158,988 litro (0,158987 m3, biralų – 1 bbl = 0,115627 m3. Didžiosios Britanijos biralų 1 bbl = 0,16365 m3.).

Tarptautinėje rinkoje barelis yra pagrindinis naftos matavimo vienetas, naftos kainos nusakomos doleriais už barelį. Kitur, pavyzdžiui, Rusijoje, nafta matuojama tonomis. Tačiau barelio ir tonos santykis priklauso nuo naftos tankio.

Jungtinėje Karalystėje yra naudojamas *alaus barelis*, kuriuo matuojamas alaus arba elio kiekis. 1 alaus barelį sudaro 2/3 hogshedo, tai lygu 2 kilderkinams ir 4 ferkinams. Nuo 1824 m. alaus barelio santykis yra 1 barelis = 36 angliški galonai = 163,66 litro.

Amerikoje įvairiems skysčiams matuoti naudojamas barelis = 31,5 amerikietiško galono = 119,2 litro. Taip pat išskiriamas *sausasis barelis*, naudojamas biriems produktams. Jis lygus 105 sausoms kvortoms = 115,6 litro.

## Šaltiniai

## Nuorodos
*
Žemės diena

**Žemės diena** () – diena, kai kasmet kovo 20 d. minima Pasaulinė Žemės diena, astronominis pavasaris. Šiomis dienomis ateina pavasario lygiadienis – dienos ir nakties ilgumas tampa vienodas visuose Žemės rutulio kampeliuose.

Taip pat minima ir balandžio 22 d.

## Istorija
1971 m. Jungtinės Tautos pavasario lygiadienį paskelbė Pasauline Žemės diena. Lietuvai atgavus nepriklausomybę, Žemės dienos iniciatorius John McConnell kreipėsi į šalies gyventojus, ragindamas taip pat tapti Žemės globėjais, o pavasario lygiadienį, kuris skirtingose planetos vietose yra kovo 20-21 d., minėti kaip Pasaulinę Žemės dieną. Atsiliepdama į šį kreipimąsi, tuometinė Lietuvos Respublikos Aukščiausioji Taryba 1992 m. Žemės dieną oficialiai įteisino ir Lietuvoje.

## Lietuvoje
Kiekvienais metais Lietuvos Respublikos Aplinkos ministerija  Žemės dieną mini prie ministerijos pastato iškeldama Žemės vėliavą, kuri plevėsuoja iki Tarptautinės motinos Žemės dienos (balandžio 22 d.).

## Šaltiniai

## Nuorodos

*  Žemės diena
Ještedo oro tramvajus

**Ještedo oro tramvajus** – lyninio transporto (dar vadinama *oro tramvajumi*) sistema Libereco mieste (Čekija). Jo vagonuose, kabančiuose ant lynų, keleiviai gabenami į Ještedo kalno viršūnę ir atgal. Sistema priklauso kompanijai *[[České dráhy]]* (kitaip *Czech Railways*).


File:Jeschkenseilbahn.jpg|Ještedo oro tramvajaus linija
File:Horní Hanychov, lanovka, vůz 1 a tabule.jpg|Oro tramvajaus stotis Horní Hanychove
File:Cabin of Ještěd Cable Car in Liberec, Liberec District.jpg|Oro tramvajaus vagonas
File:Horní Hanychov, lanovka, vůz 2 ve stanici.jpg|Oro tramvajaus vagonas stotyje
File:Ještěd, lanovka, vůz 2.jpg|Oro tramvajaus vagonas kelyje
File:Ještěd, lanovka, výstup z vozu 2.jpg|Keleiviai išlipa kalno viršūnėje (Ještedo stotyje)
České dráhy

**České dráhy** (**ČD**), kitaip dar *Czech Railways* – Čekijos geležinkelių transporto kompanija. Įkurta 1993 m. skilus Čekoslovakijai ir naujosioms Čekijai ir Slovakijai pasidalinus kompaniją „Československé státní dráhy“ ('Čekoslovakijos geležinkeliai').

ČD Čekoslovakijos geležinkelių sistemoje valdo traukinius, tuo tarpu geležinkelio infrastruktūrą (pvz., pačius kelius) tvarko *[[Správa železniční dopravní cesty]]* (SŽDC, 'Geležinkelio infrastruktūros administracija'). 2010 m., gruodį Čekijos vyriausybė iškėlė idėją sujungti SŽDC ir ČD vienoje holdingo kompanijoje.

Kompanijoje dirba apie 38 tūkst. darbuotojų, tad ji yra didžiausia kompanija darbdavys Čekijoje pagal darbuotojų skaičių.

Kompanija yra Tarptautinės geležinkelių sąjungos (*International Railway Union, UIC*) narė, jos UIC kodas yra 54). Taip pat yra narė tokių organizacijų kaip Europos geležinkelių bendrija (*Community of European Railways*) ir Geležinkelių bendradarbiavimo organizacija (*Organization for Railways Cooperation*) (Azija ir Europa).

Geležinkelio linijų ilgis yra 9 441 km, iš jų 96 km – siaurojo geležinkelio. Pagrindinis vėžės plotis – 1435 mm.

Naudojami lokomotyvai – šilumvežiai ir elektrovežiai.. Keleivius perveža elektriniai ir dizeliniai traukiniai bei automotrisės (ČD Class 810).

## Istorija
*České dráhy* turi daugiau kaip 160 m. istorija:
* 1828 m. – pirmas arklių traukiamas geležinkelis žemyninėje Europoje: Česke Budejovicai–Lincas
* 1839 m. – pirmas garo varomas geležinkelis: Viena–Bržeclavas
* 1903 m. – pirma standartinio pločio elektrifikuota geležinkelio linija
* 1918 m. – įkurta valstybinė kompanija *Československé státní dráhy* (ČSD; 'Čekoslovakijos valstybiniai geležinkeliai')
* 1991 m. – ČSD bėgiais ima važinėti *[[EuroCity]]* (EC) traukiniai
* 1993 m. – suskilus Čekoslovakijai įkurta valstybinė kompanija *České dráhy* (ČD)
* 1993 m. – pradėta paneuropinių geležinkelio koridorių renovacija
* 1994 m. – pradėtas krovininių automobilių pervežimas ČD geležinkeliais (projektas *RoLa*) maršrutu Lovosicės–Drezdenas. Nutrauktas 2004 m.
* 2003 m. – valstybinė kompanija *České dráhy* reorganizuota į akcinę bendrovę
* 2005 m. – ima važinėti *[[Pendolino]]* markės krypusis traukinys
* 2007 m. – krovinių pervežimai perduoti pagalbinei kompanijai *ČD Cargo*.
* 2008 m. – sukurtas *ČD Sky*, aljansas tarp *České dráhy* ir pigių skrydžių bendrovės *[[Sky Europe]]*. *SkyEurope* buvo labai prasiskolinusi ir 2009 m. rugpjūtį subankrutavo.

## Statistika
2008 m. kompanija *České dráhy* pervežė 175,2 mln. keleivių.

## 2009 m. statistika
* Linijos: ČD veikia 9412 km geležinkelio linijų, iš jų:
** 3210 km yra elektrifikuoti,
** 1906 km yra dvigubos vėžės ar dar daugiau vėžių
* Riedmenys:
** 2726 lokomotyvai, iš jų 856 – elektriniai
** 27416 krovininiai vagonai
** 3605 keleiviniai vagonai
* Pervežė:
** 162,690 milijonų keleivių. Tai 6553 milijonai keleivių kilometrui (*passenger-kilometre*).
** 76,723 milijonus tonų krovinių. Tai 13592 milijonai tonkilometrių (*tonne-kilometre*).

## Nuorodos
Kolynas

**Kolynas** (, ) – miestas Čekijoje, Centrinės Bohemijos krašte, 55 km į rytus nuo Prahos, prie Elbės upės. 2005 m. mieste atidaryta automobilių gamykla, kainavusi 1,5 mlrd. eurų, turinti 3 000 darbuotojų ir pagaminanti 300 000 automobilių per metus.

XIII a. vokiečių kolonistų įkurtas Kolino miestas, susitelkęs aplink Karolio aikštę. Vakarinėje aikštės pusėje stovi rotušė, kuri iš pradžių buvo gotikinė, o XIX a. perstatyta neorenesansiniu stiliumi. Mieste yra Šv. Baltramiejaus bažnyčia, kuri buvo pastatyta 1261 m. Ją suprojektavo Peteris Parleris – Prahos Šv. Vito katedros architektas. Regiono muziejaus ekspozicijoje atskleidžiamos Septynerių metų karo metu 1757 m. birželio 18 d. netoliese vykusio mūšio tarp britų ir prancūzų detalės.

## Istorija
Prasidėjus Slavų okupacijai XII–XIII a., tuometiniai gyventojai emigravo į vakarus. Kolyną įkūrė karalius Otakaras II XIII a., miestas pirmą kartą paminėtas 1261 m.
Česky Krumlovas

**Česky Krumlovas** (, ) – miestas Čekijoje, Pietų Bohemijos krašte, prie Vltavos upės. Geriausiai žinomas dėl puikios senovinės architektūros pastatų, meno ir Česky Krumlovo pilies.

## Istorija
Pirmą kartą paminėtas 1253 m., kuomet prasidėjo miesto ir pilies konstrukcija Vltavos brastoje. Tai buvo svarbu dėl mainų kelio Bohemijoje. 1302 m. miestas priklausė „Rosenbergo Namams“. Imperatorius Rudolfas II nusipirko Krumlovą 1602 m. ir padovanojo ją savo sūnui.
Kirsten Price

**Kirsten Prais** (tikrasis vardas – *Katherine Barrett*; g. 1981 m. lapkričio 13 d. Kalgaris) – Kanados pornografinių filmų aktorė ir modelis.

## Biografija

Kirsten Prais gimė Kalgaryje, Kanada, 1981 metų lapkričio 13 d., penktadienį. Netrukus po to šeima persikėlė į JAV ir apsistojo Bostone, kur Kirsten ir užaugo.

Ji mokėsi Fišerio koledže, tačiau jo nebaigė. Vėliau lankė kosmetologų kursus ir gavo licenciją užsiimti šia veikla, nors niekada to nedarė.

Savo karjerą suaugusiųjų versle Kirsten pradėjo pozuodama apsinuoginusi įvairiems žurnalams, tarp jų ir „Playboy“  bei pelnydama „Miss Hawaiian Tropic“ nugalėtojos titulą. 

Pradėjusi garsėti kaip modelis, Kirsten persikėlė į Los Andželą, kur apsistojo pas savo draugę Džesę Džein. Pastaroji jau filmavosi pornografiniuose filmuose ir pakvietė prisijungti ir Kirsten. Jos pirmuoju filmu tapo juosta „Loaded“, kurios filmavimo metu ji susipažino su būsimu vyru Barrett Blade.

2005 metais Kirsten pasirašė sutartį su kompanija „Wicked Pictures“.

2010 metais kartu su kolege Kejden Kros ir komiku Dave Attell vedė AVN apdovanojimų ceremoniją.

## Kita veikla

2006 metais ji dalyvavo realybės šou „My Bare Lady“ ir pateko tarp 4 finalininkų.

Kartu su drauge ir aktore Džese Džein 2006 m. kovą vedė Playboy TV šou „Night Calls“.

Yra atlikusi epizodinius vaidmenis TV serialuose, „Weeds“, „X – Play“ (2011), „Canoga Park“ (2007) ir „Sex Games Vegas“ (2005–2006).

## Šeima
Kirsten nuo 2004 iki 2006 metų buvo ištekėjusi už kolegos aktoriaus Barett Blade.

## Apdovanojimai

### [[AVN apdovanojimas]]

### [[F.A.M.E. apdovanojimas]]

### [[XRCO apdovanojimas]]

### [[XBIZ apdovanojimas]]

## Šaltiniai

## Nuorodos

* IMDb profilis
Semilas

**Semilas** (; ) – miestas Libereco krašte, Šiaurinėje Bohemijoje (Čekija), kuriame gyvena apie 9 tūkst. gyventojų.

Vienas svarbių miesto statinių yra šv. Petro ir Povilo bažnyčia, pastatyta XX a. pradžioje.

Per miestą teka Jizera ir jos kairysis intakas Oleška.

Antrojo pasaulinio karo metais, 1942 m., mieste buvo gydomi suomių kareiviai. Gydė tuberkuliozę ir kitus plaučių pažeidimus. Pacientus iš Hanko (Suomija) laivais gabeno į Dancigą ar Libau (Liepoja). Kartu su pacientais į miestą atvyko ir suomės slaugės.
Naujosios Kaledonijos demografija

Šiame straipsnyje pateikiami statistiniai duomenys apie **[[Naujoji Kaledonija|Naujosios Kaledonijos]] demografiją**.

**Gyventojų skaičius:** 264 022 (2013 m. apskaičiavimai)

**Struktūra pagal amžių:**
* *0–14 m.:* 24 % (32 390 vyrų ir 30 996 moterys)
* *15–24 m.:* 17,1 % (23 000 vyrai ir 22 060 moterų)
* *25–54 m.:* 42,6 % (56 533 vyrai ir 55 907 moterys)
* *55–64 m.:* 8,1 % (10 526 vyrai ir 10 842 moterys)
* *65 m. ir vyresni:* 8,2 % (9 732 vyrai ir 12 036 moterys) (2013 m. apsk.)

**Gyventojų amžiaus [[mediana]]:**
* *bendras:* 30,4 m.
* *vyrų:* 29,8 m.
* *moterų:* 31 m. (2012 m. apsk.)

**Metinis populiacijos prieaugis:** 1,489 % (2012 m. apsk.)

**[[Gimstamumas]]:** 16,05 gimimų/1000 gyv. per metus (2012 m. apsk.)

**[[Mirtingumas]]:** 5,34 mirčių/1000 gyv. per metus (2012 m. apsk.)

**[[Migracijos indeksas]]:** 4,18 migrantų/1000 gyv. per metus (2012 m. apsk.)

**Lyčių pasiskirstymas:**
* *gimimo metu:* 1,05 vyro vienai moteriai
* *jaunesniems nei 15 metų:* 1,04 vyro vienai moteriai
* *15–64 metų:* 1,01 vyro vienai moteriai
* *65 metų ir vyresniems:* 0,81 vyro vienai moteriai
* *visai populiacijai:* 1 vyras vienai moteriai (2011 m. apsk.)

**[[Urbanizacija]]:**
* *mieste gyvenančių žmonių skaičius:* 57 % (2011 m. apsk.)
* *mieste gyvenančių žmonių procento metinis kitimas:* 1,4 % (2010–15 m. apsk.)

**Kūdikių [[mirtingumas]]:**
* *bendra:* 5,62 mirčių/1000 gimimų
* *vyrų:* 6,64 mirčių/1000 gimimų
* *moterų:* 4,56 mirčių/1000 gimimų (2012 m. apsk.)

**[[Vidutinė gyvenimo trukmė]]:**
* *bendra:* 76,94 m.
* *vyrų:* 72,88 m.
* *moterų:* 81,2 m. (2012 m. apsk.)

**15 m. ir vyresnių gyventojų [[raštingumas]]:**
* *bendras:* 96,2 %
* *vyrų:* 96,8 %
* *moterų:* 95,5 % (1996 m. surašymas)

**[[Religija|Religijos]]:**
* *katalikai:* 60 %
* *protestantai:* 30 %
* *kiti* 10 %

**[[Kalba|Kalbų]] vartojimas:**
* *prancūzų k.*
* *33 melaneziečių-polineziečių dialektai*

**[[Etninė grupė|Etninės grupės]]:**
* *melaneziečiai:* 44,1 %
* *europiečiai:* 34,1 % 
* *volisiečiai ir futūniečiai:* 9 %
* *taitiečiai:* 2,6 %
* *indoneziečiai:* 2,5 % 
* *vietnamiečiai:* 1,4 %
* *ni-vanuatu:* 1,1 %
* *kiti:* 5,2 % (1996 m. surašymas)

## Šaltiniai
* Naujoji Kaledonija CŽV pasaulio faktų knygoje (anglų kalba)
Skilakas

**Skilakas** arba **Skilakas Kariandientis** () – senovės graikų keliautojas ir rašytojas, gyvenęs VI-V a. pr. m. e.

Buvo kilęs iš Karijos regiono Mažojoje Azijoje, Kariandos miesto. Tarnavo Achemenidų valdovui Darijui I. Dalyvavo jo sudarytoje ekspedicijoje į rytines imperijos žemes. Keliautojas pasiekė Gandharos miestą, iš ten – Indo upę. Ja nuplaukė iki Indijos vandenyno, tada per Raudonąją jūrą, Suecą grįžo atgal į Persiją. Jo kelionė truko 30 mėnesių.

Savo kelionę aprašė veikale „Periplus“, kuris iki šių dienų neišliko, bet juo rėmėsi Herodotas (rašė, kad Skilakas apiplaukė visą Aziją, kaip kad finikiečiai – visą Libiją. Po šio žygio Darijus užpuolęs Indiją). Skilaką taip pat mini Strabonas. Skilako darbas yra vienas pirmųjų žinomų šaltinių apie Indiją.

## Šaltiniai
Čchaltos kalnagūbris

**Čchaltos kalnagūbris** () arba **Abchazijos kalnagūbris** – kalnagūbris, esantis Abchazijoje, Kaukazo pietų šlaite; Bzybės kalnagūbrio tęsinys. Ilgis siekia 60 kilometrų, didžiausias aukštis – 3156 metrai. Susidaręs iš porfiritų ir skalūnų. Esama ledynų.

## Išnašos
Onesikritas

**Onesikritas** (; g. ~360 m. pr. m. e. – m. ~290 m. pr. m. e.) – IV-III a. pr. m. e. senovės Graikijos keliautojas, dalyvavęs Aleksandro Makedoniečio žygyje į Indiją. Apie savo kelionę parašė atsiminimus, kuriuose save vadino Aleksandro laivyno vadu, nors iš tiesų buvo laivo vairininkas.

Onesikritas buvo kilęs iš Astipalajos salos (Dodekanesas). Buvo Diogeno Sinopiečio mokinys. Pasakojama, kad Onesikritas atvyko į Atėnus, kad nuvestų savo sūnus mokytis pas Diogeną, tačiau ir pats labai susidomėjo jo filosofija ir tapo mokiniu. Kokiomis aplinkybėmis jis tapo Aleksandro žygio nariu nėra žinoma, tik minima, kad Aleksandras nusiuntęs Onesikritą dalyvauti pokalbyje su indų „gymnosofistais“ (jogais). Jo dėka brahmanas Dandamis susitiko su karaliumi Aleksandru. Vėliau Onesikritas vedė karaliaus laivą Indo upe ir Persijos įlanka. Atvykęs į Sūzus, Aleksandras Makedonietis apdovanojo Onesikritą ir Nearchą aukso karūnomis.

Onesikritas parašė veikalą apie Aleksandrą *Kaip Aleksandras buvo išmokytas* (*Πῶς Ἀλέξανδρος Ἤχθη*). Jame aprašomi įvairūs epizodai iš žygio į Indiją. Nors Onesikritas pats buvo įvykių liudininkas, tačiau apraše gausu pasakų, fantastinių, pagražintų istorijų. Dėl to autorius susilaukė daug kritikos iš Strabono, bendražygių. Nepaisant to, Oneskirito darbas turi daug svarbios informacijos apie Senovės Indiją. Manoma, kad jame pirmą kartą (Taprobano vardu) minima Šri Lanka. Pats veikalas nėra išlikęs, bet jį aprašė Diogenas Laertijus.
Stanislavos dvaras

**Stanislavos dvaras** – buvęs XIX a. pirmos pusės - XX a. pirmos pusės laikotarpio dvaras Stanislavos kaime, Vilkijos apylinkių sen., Kauno raj. Dvarvietė pasiekiama iš kelio , pavažiavus 0,8 km šiaurės rytų kryptimi.

## Palikimas

Buvusio dvaro sodyba užėmė 1,3 ha plotą. Iš buvusių statinių išlikęs ūkvedžio namas, svirno griuvėsių liekanos, tvenkinys, pavieniai medžiai. Teritorijoje pastatyti ūkinės paskirties svetimkūniai pastatai.

## Šaltiniai

## Nuorodos
* Sąrašas:Lietuvos dvarai
* Apie Stanislavos dvarą Lietuvos dvarų duomenų bazėje
Padauguvėlės dvaras

**Padauguvėlės (Padauguvos) dvaras** – buvęs dvaras Padauguvėlėje, Vilkijos sen., Kauno raj. Dvarvietė pasiekiama vykstant keliais  ir . Dvaro statiniai išsidėstę trijose vietose: centriniai rūmai Godėnuose vienoje vietoje, arklidės ir svirnas – Godėnuose kitoje vietoje, kumetynas – Padauguvėlėje.

Dvaras pastatytas XIX a. pab.-XX a. pr., užėmė 2,4 ha plotą. Buvusiuose rūmuose įrengtas daugiabutis gyvenamasis namas. Buvęs kumetynas virtęs atskiru gyvenamuoju namu su gražiai sutvarkyta aplinka. Išlikę dvaro ūkiniai pastatai (arklidės, svirnas) naudojami žemės ūkio poreikiams, sandėliavimui. Teritorijoje pastatyti ne dvaro laikotarpio statiniai (priestatai, sandėliai). 

## Šaltiniai

## Nuorodos

* Sąrašas:Lietuvos dvarai
* Po Lietuvos dvarus besižvalgant
* Apie Padauguvėlės dvarą Lietuvos dvarų duomenų bazėje
Aleksandras (filmas)

**Aleksandras** () – 2004 m. epinė istorinė drama apie žymų karvedį Aleksandrą Makedonietį. Filmą režisavo Oliveris Stounas.

Filmas kurtas JAV, Jungtinėje Karalystėje, Vokietijoje, Maroke, Nyderlanduose, Prancūzijoje, Italijoje, Tailande.

## Siužetas

Filmas remiasi seno Egipto valdovo Ptolemajaus naratyvu. Pradžioje vaizduojama Aleksandro vaikystė, komplikuoti jo tėvo, karaliaus Pilypo II ir motinos, kerėtojos Olimpijos santykiai, Aristotelio pamokymai. Vėliau pasakojama apie intrigas dėl Makedonijos sosto. Toliau pasakojime Aleksandras jau vaizduojamas karaliumi, užkariavusiu daugelį žemių, stovinčiu priešais persų armiją Gaugameluose. Po taktinės graikų pergalės ir persų karaliaus Darijaus III atsitraukimo, Aleksandras įžengia į Babiloną šlovinamas kaip pasaulio valdovas. Tačiau jis nenori sustoti ir siekia rasti Darijų ir užkariauti visą Persiją. Tačiau Darijų nužudo patys persai, o Aleksandras su savo armija klajoja po Baktrijos ir Sogdianos stepes. Pastarajame krašte jis susižavi ir veda vietinio valdovo dukterį Roksaną, nors makedonai tam itin prieštarauja. Toliau Aleksandras žengia per Hindukušą ir pasiekia Indiją. Tačiau ten graikai susiduria su ligomis, kyla pasipriešinimas Aleksandrui, dauguma nori grįžti namo. Aleksandras įkalba karius toliau kautis, bet Hidaspo mūšyje patiria daug nuostolių ir atsitraukia. Po sunkios kelionės per dykumą, Aleksandras grįžta į Persiją. Ten jis vėl kuria planus apie pasaulio užkariavimą, rengia žygį į Arabiją. Tačiau jo artimo bičiulio Hefestiono mirtis palaužia karalių, o vėliau jis ir pats nunuodijamas.

Filme taip pat atskleidžiama motinos Olimpijos įtaka Aleksandrui, jo santykiai su Hefestionu.

## Aktoriai

* Colin Farrell – Aleksandras Makedonietis
* Angelina Jolie – Olimpija iš Epyro
* Val Kilmer – Pilypas II Makedonas
* Anthony Hopkins – Ptolemėjus I Soteras (senas)
* Jared Leto – Hefestionas
* Rosario Dawson – Roksana
* Christopher Plummer – Aristotelis
* Gary Stretch – Klitas Juodasis
* Jonathan Rhys Meyers – Kasandras
* Raz Degan – Darijus III
* Denis Conway – Nearchas
* Francisco Bosch – Bagoas

## Įvertinimas
Filmas kino kritikų sutiktas daugiausia neigiamai. Rotten Tomatoes filmą įvertino tik 16 %. 2005 m. „Aleksandras“ nominuotas 6 „auksinėms avietėms“ (tačiau negavo nei vienos). JAV filmas patyrė komercinę nesėkmę daugiausia dėl homoseksualumo vaizdavimo. Dėl tos pačios priežasties filmas buvo kritikuojamas Graikijos atstovų. Irano atstovai pasipiktino, jų nuomone, netiksliu persų vaizdavimu. Istorikai filmo siužete įžvelgė nemažai netikslumų.

## Išnašos
Daugėlių dvaras

**Daugėlių dvaras** – dvaras Daugėliuose, Jurbarko rajone, kairiajame Šešuvies upelio krante.

## Istorija
Dvaro sodyboje užaugo Lietuvos Respublikos ministras pirmininkas Mykolas Sleževičius (1882–1939) ir jo brolis Kazys Sleževičius (1890–1953), Vilniaus universiteto profesorius, Meteorologijos katedros įkūrėjas, geofizikas.

Broliai Sleževičiai apie 1935 m. pastatė erdvų medinį, vieno aukšto gyvenamąjį namą su mansarda, kur gyveno jų motina.

Dabar dvaro sodyboje įrengta brolių Sleževičių memorialinė ekspozicija.

## Nuorodos
* Daugėlių dvaro sodybos fotofiksacija (Lietuvos dvarų duomenų bazė) 
* Dvaro sodyba (Kultūros vertybių registras)
Cytherea

**Citerėja** (tikrasis vardas – * Cassie Ardolla Elaine Story*; g. 1981 m. rugsėjo 27 d. Solt Leik Sitis) – JAV pornografinių filmų aktorė ir modelis. Taip pat Citerėja – vienas iš graikų deivės Afroditės vardų, pažyminčių galimą jos gimimo vietą.

## Biografija

Citerėja gimė Solt Leik Sityje, Jutos valstijoje, kai jos motinai buvo vos 18. Po metų ji ištekėjo ir vėliau susilaukė dar 4 vaikų: berniuko ir 3 mergaičių.

Baigusi mokyklą Citerėja du su puse metų dirbo „Wendy‘s“ užkandinėje,  kol 2003 metais nusprendė persikelti į Las Vegasą.

Čia ji interneto svetainėje „Yahoo Group“ atidarė savo nuotraukų galeriją, daugiausia apsinuoginusios, į kurią dėmesį atkreipė pornografijos kūrėjai ir pasiūlė Citerėjai darbą. Ši tuo metu jau buvo priklausoma nuo narkotikų ir pornografija pasirodė kaip lengvas būdas užsidirbti pinigų.

Kadangi Citerėja nieko nežinojo apie pornografijos verslą, kompanijos atstovai ją pakvietė į vakarėlį, kur buvo daug aktorių. Čia ji susipažino su Belladonna ir apsisprendė taip pat tapti aktore.

Apie savo pseudonimą ji kalbėjo taip: „- Pradžioje galvojau pasirinkti savo tikrąjį vardą, kaip tai daro Džindžer Lyn. Bet tada išgirdau apie deivę Citerėją ir man tai pasirodė gražus ir egzotiškas vardas“.

Citerėja debiutavo 2003 metais filme „I’ve Never Done That Before 14.“ Iki 2013 metų ji suvaidino beveik 250 filmų. 2007 ir 2010 metais ji buvo pristabdžiusi savo karjerą, tačiau kiekvieną kartą ją vėl atnaujindavo.

## Kita veikla

2004 metais kartu su vyru įkūrė kompaniją „Cytherea Productions“.

Vaidino HBO seriale „Sex Games: Vegas“, dramoje „Naked Players“ (2006), trileryje „Tumbling After“ (2007) ir komedijoje „Finishing the Game: The Search for a New Bruce Lee“ (2008). Ją taip pat buvo galima išvysti Playboy TV programoje „Night Calls“ bei Hovardo Šterno ir Tom Leykis šou.

„KSEX“ radijo stotyje Citerėja vedė laidą „Goddess of Gush“.

## Šeima
Buvo ištekėjusi už Briano Kissingerio, tačiau išsiskyrė.

Turi 2 vaikus.

## Apdovanojimai

### [[AVN apdovanojimas]]

### [[XRCO apdovanojimas]]

### Kiti apdovanojimai

## Šaltiniai

## Nuorodos

* IMDb profilis
* Oficiali svetainė
Tikrosios vandenskrodės

**Tikrosios vandenskrodės** (*Veliidae*) – blakių šeima. Tai smulkūs vabzdžiai (apie 4,5 mm). Lietuvoje sutinkamos rūšys – balsvadėmė vandenskrodė (*Microvelia reticulata*) ir raudonšonė vandenskrodė (*Velia saulii*).

## Šaltiniai
Vandenmatės

**Vandenmatės** (*Hydrometridae*) – blakių šeima. Žinoma virš 110 rūšių, išskiriamų į 7 gentis. Paplitusios visame pasaulyje. Didžiausia įvairovė atogrąžose, tuo tarpu kitur sutinkamos tik *[[Hydrometra]]* genties rūšys. Lietuvoje sutinkama grakščioji vandenmatė (*Hydrometra gracilenta*) ir didžioji vandenmatė (*Hydrometra stagnorum*).

## Išvaizda
Dauguma vandenmačių maždaug 8 mm dydžio, bet didžiausios gali viršyti 15 mm. Kūnas neryškių spalvų (pilkas, rudas), ištęstas, kojos ilgos ir plonos. Tokia kūno forma primena mažytę gyvalazdę. Dauguma besparnės, nors pasitaiko ir sparnuotų formų.

## Ekologija
Vandenmatės gyvena vandens telkinių pakraščiuose, dažniausios ten, kur nėra žuvų ir gausu vandens augalų. Įprastai jos ramiai vaikšto vandens paviršiumi, tačiau išgąsdintos greitai sprunka. Plėšrios, bet gali misti ir jau nebegyvais gyvūnais. Gali medžioti ant vandens augalų.

## Šaltiniai
Filosofija. Sociologija

**Filosofija. Sociologija** – mokslinis žurnalas, leidžiamas nuo 1990 m. Vilniuje.

## Istorija

Įsteigė Lietuvos mokslų akademijos prezidiumas ir Filosofijos, sociologijos ir teisės institutas. 1990–1995 m. leistas kas keturis mėnesius, o nuo 1995 m. – kas tris mėnesius. Leidžia leidykla „Academia“.

Skelbiami moksliniai straipsniai filosofijos ir sociologijos klausimais. Tiražas 1990 m. – 500 egz., 1997 m. – 300 egz.

## Redaktoriai

* Jokūbas Minkevičius – 1990–1996 m.
* Romualdas Grigas – 1996–2003 m.
* Arvydas Virgilijus Matulionis – nuo 2004 m.

## Nuorodos

* Filosofija. Sociologija.

## Šaltiniai
Megastenas

**Megastenas** (; g. ~350 m. pr. m. e. – m. 290 m. pr. m. e.) – senovės graikų keliautojas, diplomatas, vienas pirmųjų europiečių, aprašiusių Indiją.

Gimė Mažojoje Azijoje. Gyveno Arachosijos regione Persijoje. Tapo Seleukidų dinastijos valdovo Seleuko I Nikatoro pasiuntiniu Indijoje. Jis galbūt buvo Seleukidų ambasadorius pas karalių Čandraguptą.

Jis įžengė į Indiją per „Penkių upių kraštą“ (greičiausiai Pandžabą), iš ten pasiekė Maurijų sostinę Pataliputrą. Jis taip pat lankėsi mieste, kurį vadino *Methora* (greičiausiai Mathura, nors yra versija ir apie Madurajų). Apie savo kelionę parašė veikalą *Indica*, kuris nors neišliko, bet juo rėmėsi Strabonas, Arianas ir kiti vėlėsni istorikai bei geografai. Megastenas aprašė indų kastų sistemą, tai, kad indai meldžiasi „Herakliui“ ir „Dionizui“, mini Himalajus, Šri Lanką, Gangą, „sofistus ikisokratikus“, aprašė Indijos gamtą, tautas, papročius.

## Nuorodos
* Ariano aprašymas, remiantis Megasteno ''Indica''
Seleukas I Nikatoras

**Seleukas I Nikatoras** (; g. ~358 m. pr. m. e. – m. 281 m. pr. m. e.) – senovės graikų karvedys, dalyvavęs Aleksandro Makedoniečio žygiuose, po šio mirties – Seleukidų valstybės įkūrėjas ir valdovas.

Gimė Orestidos krašte Makedonijoje, buvo Pilypo II generolo Antiocho sūnus. Tarnavo karaliaus pažu. Makedonijos valdovu tapus Aleksandrui, su juo dalyvavo žygyje į Aziją. Jis nebuvo tarp pagrindinių Aleksandro karvedžių ir iki Aleksandro mirties minimas retai. 324 m. pr. m. e. vedė iš Sogdianos kilusią Apamą.

Po Aleksandro mirties Seleukas Nikatoras tapo vienu iš diadochų – generolų, kovojusių dėl imperatoriaus sosto. Po kelerius metus trukusio karo ir slapstymosi Egipte, Seleukas 312 m. pr. m. e. surinko armiją ir, gavęs Ptolemėjaus paramą, užkariavo Babiloną, taip duodamas pradžią Seleukidų valstybei. Anksčiau Babiloną valdęs Antigonas bandė žemes atgauti, bet pralaimėjo. Netrukus Seleukas užkariavo Mediją ir Partiją, toliau plėtė savo valdas į rytus iki Jaksarto ir Indo, taip užvaldydamas visą rytinę buvusios Aleksandro imperijos dalį. Vakaruose tuo tarpu tęsėsi Antigono puldinėjimai, tačiau palaipsniui įsitvirtino šalių riba Eufrato upe, kur Seleukas įkūrė Dura-Europo ir Nisibio miestus.

307 m. pr. m. e. Seleukas Mesopotamijoje įkūrė valstybės sostinę Seleukiją. Dėl to Babilonas prarado savo reikšmę, o netrukus visai sunyko. 305 m. pr. m. e. valdovas įsivėlė į karą su Maurijų dinastija Indijoje, tačiau pralaimėjo karaliui Čandraguptai ir su juo sudarė taiką. Seleukas nusiuntė Megasteną ambasadoriumi į Maurijų sostinę Pataliputrą. Valdovai apsikeitė dovanomis, Seleukas gavo 500 dramblių kavaleriją.

301 m. pr. m. e. valdovas dalyvavo svarbiame Ipso mūšyje (Frygijoje), kur kartu su Lisimachu ir Kasandro generolais nugalėjo Antigoną. Norėdamas pritraukti daugiau graikų į savo įtaką, Seleukas įkūrė Apamėjos, Antiochijos, Laodikės ir kt. miestus. Jis drauge su sūnumi Antiochu I Soteru užkariavo ir Mažąją Aziją. Užvaldęs praktiškai visą buvusią Aleksandro imperiją, išskyrus Egiptą ir Trakiją, Seleukas įžengė į Europą, siekdamas užimti Trakiją. Tačiau 281 m. pr. m. e. Ptolemėjus Keraunas nužudė Seleuką.

Seleukidų imperijos sostą perėmė Antiochas.
Kosmoso tyrinėjimai

**Kosmoso tyrinėjimai** – kosminės erdvės atradimai bei tyrimai naudojant įvairias kosmoso tyrimų technologijas. Kosmoso tyrimai atliekami tiek žmogaus valdomais, tiek nepilotuojamais kosminiais erdvėlaiviais.

Kosmoso tyrinėjimai politiškai dažnai būna naudojami norint parodyti šalies galią. Tai ypač buvo juntama Šaltojo karo metu tarp JAV ir tuometinės Tarybų Sąjungos. Toks varžymasis tarp šių šalių buvo vadinamas kosminėmis lenktynėmis. Tuo metu 1957 m. spalio 4 d. Tarybų Sąjunga paleido pirmąjį dirbtinį palydovą Sputnik 1 į Žemės orbitą, o 1969 m. liepos 20 d. JAV kurtas erdvėlaivis Apollo 11 pirmasis pasiekė Mėnulio paviršių.

Tarybų Sąjungos kosmoso tyrinėjimų programa įgyvendino didžiąją dalį kosmoso tyrimų pasiekimų – pirmasis žmonių pakilimas į kosmosą (1961 m.), pirmasis išėjimas į atvirą kosmosą (1965 m.), pirmasis automatinis nusileidimas ant kito objekto (1966 m.) ir pirmosios kosmoso stoties paleidimas (1971 m.).

XXI a. Kinija pradėjo sėkmingas kosmoso misijas, tuo tarpu ES, Japonija ir Indija taip pat planuoja žmogaus misijas į kosmosą. Kinija, Rusija, Japonija ir Indija bendrai prisidėdavo prie kitų misijų į Mėnulį, o ES prisideda prie misijų tiek į Mėnulį, tiek į Marsą. Paskutiniame XX a. dešimtmetyje padidėjo privačių kompanijų susidomėjimas skrydžiais į kosmosą, taip atsirado kosmoso turizmas. 2001 m. pirmuoju kosmoso turistu tapo amerikietis Dennis Tito. 2012 m. kelios privačios kompanijos siūlo įvairių trukmių ir kainų misijas į kosmosą.

## Šaltiniai
Padijės nacionalinis parkas

**Padijės nacionalinis parkas** () – saugoma gamtos teritorija Čekijoje, Pietų Moravijos krašte. Plotas yra 63 km². Įsikūręs Dijės upės slėnyje ir apsuptas miškų. Atidarytas 1991 m. liepos 1 d.

## Šaltiniai
2013 m. Italijos prezidento rinkimai

**2013 m. Italijos prezidento rinkimai** vyko 2013 m. balandžio 18 ir 20 dienomis. Antrai kadencijai iš eilės šalies vadovu išrinktas Giorgio Napolitano. Tai buvo pirmas kartas Italijos istorijoje, kuomet prezidentui išrinkti prireikė dviejų turų.

Šalies vadovą rinko parlamentas ir regionų delegatai (1007 balsai). G. Napolitano gavo 738 balsus, o jo artimiausias varžovas liko Stefano Rodota su 217 balsų.

## Šaltiniai